CELEX: 62011CN0510
Language: sl
Date: 2011-09-29 00:00:00
Title: Zadeva C-510/11 P: Pritožba, ki so jo Kone Oyj, Kone GmbH, Kone BV vložile 29. septembra 2011 zoper sodbo Splošnega sodišča (osmi senat) z dne 13. julija 2011 v zadevi T-151/07: Kone Oyj, Kone GmbH, Kone BV proti Evropski komisiji

10.12.2011   
            
            
               SL
            
            
               Uradni list Evropske unije
            
            
               C 362/13
            
         Pritožba, ki so jo Kone Oyj, Kone GmbH, Kone BV vložile 29. septembra 2011 zoper sodbo Splošnega sodišča (osmi senat) z dne 13. julija 2011 v zadevi T-151/07: Kone Oyj, Kone GmbH, Kone BV proti Evropski komisiji
   (Zadeva C-510/11 P)
   2011/C 362/20
   Jezik postopka: angleščina
   
      Stranke
   
   
      Pritožnice: Kone Oyj, Kone GmbH, Kone BV (zastopniki: T. Vinje, Solicitor, D. Paemen, odvetnik, A. Tomtsis, Dikigoros, A. Morfey, Solicitor)
   
      Druga stranka v postopku: Evropska komisija
   
      Predlogi
   
   Pritožnice Sodišču predlagajo, naj:
   
               —
            
            
               sodbo Splošnega sodišča v celoti razveljavi;
            
         
               —
            
            
               člen 2(2) izpodbijane odločbe, in sicer v delu, kjer nalaga globo družbama Kone Oyj in Kone GmbH, razglasi za ničen ter odredi, da se nikakršna globa ne plača ali pa da se plača znesek globe, nižji od zneska, določenega z odločbo Komisije z dne 21. februarja 2007 v zvezi s postopkom na podlagi člena 101 PDEU (zadeva COMP/E-1/38.823 – dvigala in tekoče stopnice) (v nadaljevanju: izpodbijana odločba);
            
         
               —
            
            
               člen 2(4) izpodbijane odločbe, in sicer v delu, kjer nalaga globo družbama Kone Oyj in Kone BV, razglasi za ničen ter za znesek globe določi znesek, nižji od zneska, določenega z izpodbijano odločbo; in
            
         
               —
            
            
               naloži Komisiji plačilo stroškov.
            
         
      Pritožbeni razlogi in bistvene trditve
   
   Pritožnice zatrjujejo, da je izpodbijano sodbo treba razveljaviti zaradi naslednjih razlogov.
   Glede kršitve v Nemčiji je Splošno sodišče nepravilno uporabilo pravo, ko je presodilo, da Komisija ni očitno prekoračila svojih pooblastil proste presoje pri ocenjevanju prispevka družbe Kone za začetek preiskave in za ugotovitev kršitve v izpodbijani odločbi. Zaradi nepravilne uporabe prava družbi Kone neupravičeno ni bila dana možnost nenaložitve globe v skladu z Obvestilom Komisije o nenalaganju ali zmanjševanju glob v primeru omejevalnih sporazumov (v nadaljevanju: Obvestilo iz leta 2002).
   Splošno sodišče je prav tako nepravilno uporabilo pravo, ko je presodilo, da Komisijino nespoštovanje ni kršilo načela upravičenega pričakovanja.
   Glede kršitve na Nizozemskem je Splošno sodišče nepravilno uporabilo pravo, ko je podprlo Komisijino odločitev, da se globa, naložena družbi Kone, ne zniža na podlagi Obvestila iz leta 2002, in sicer zaradi opredelitve podatkov s strani družbe Kone, ki jih je slednja posredovala v svoji prošnji za ugodno obravnavo. Posledično je Splošno sodišče podprlo Komisijino odločbo v delu, ki družbi Grant zavrača vsakršno znižanje globe za sodelovanje v omejevalnem sporazumu na Nizozemskem.
   Splošno sodišče je prav tako nepravilno uporabilo pravo, ko je presodilo, da Komisija ni kršila načela enakega obravnavanja, ko je ugotovila, da podatki, ki jih je glede omejevalnega sporazuma na Nizozemskem predložila družba Kone, niso primerljivi s podatki, ki jih je glede omejevalnega sporazuma v Belgiji predložila družba ThyssenKrupp.